Diari Oficial de la Generalitat Valenciana


Sumari del DOGV 3968, del 28-03-2001 (2001/2538)

Informació pública de l'alternativa tècnica de programa d'actuació integrada per al desenrotllament del sector PP-34 Bulevard 4 del Pla General d'Ordenació Urbana de la Vila Joiosa.
-------------------------------------------------------------------------------------------------------------------------------------------------------------------------------------

### Dades del document

Número de DOGV
:   3968

Data del DOGV
:   28-03-2001

Secció del DOGV
:   V. ALTRES ANUNCIS - A) ORDENAMENT DEL TERRITORI I URBANISME

Número del document
:   2001/2538


Organisme emissor
:   Ajuntament de la Vila Joiosa

Tipus de document
:   Anunci

Informació pública de l'alternativa tècnica de programa d'actuació integrada per al desenrotllament del sector PP-34 Bulevard 4 del Pla General d'Ordenació Urbana de la Vila Joiosa. [2001/M2538]
  
Mitjançant aquest edicte es fa públic que l'alcalde, en data de 22 de febrer de 2001, ha dictat el Decret 453/2001, que literalment expressa:
  
« ... Vista la instància presentada en data 23 de gener de 2001, número de registre d'entrada 625, pel senyor Manuel Guillén Polo, en nom i representació de la mercantil Planificació Desenrotllament i Promoció de Castelló Societat Anònima (Pladepro SA), on en els seus aspectes més transcendents expressa: ?Primer. Que la mercantil a la qual represente ha formulat l'alternativa tècnica de programa d'actuació integrada per al desenrotllament del sector PP-34 Bulevard 4 del Pla General d'Ordenació Urbana de la Vila Joiosa, la còpia de la qual es deposita davant d'aquest ajuntament perquè siga sotmesa a informació pública. Segon. La citada alternativa tècnica està composta per una memòria justificativa de l'actuació que es pretén escometre, acompanyada de la sol·licitud de cèdula d'urbanització, avantprojecte d'urbanització i pla parcial.
  
Tercer .... Pel que s'ha exposat, Sol·LICITA: es tinga per presentat aquest escrit amb la documentació adjunta i en virtut d'això es tinga per depositada una còpia de l'alternativa tècnica de l'actuació integrada per al desenrotllament del sector PP-34 Bulevard 4 del Pla General d'Ordenació Urbana de la Vila Joiosa.. ?.
  
Atés el que estableixen els articles 45 i 46 de la Llei Reguladora de l'Activitat Urbanística, resolc:
  
Primer
  
Sotmetre a Informació pública l'alternativa tècnica per al desenrotllament del sector PP-34 Bulevard 4 del PGOU de la Vila Joiosa presentada per la mercantil Planificació Desenrotllament i Promoció de Castelló Societat Anònima (Pladepro SA), per mitjà d'instància de 23 de gener de 2001, amb el número de registre d'entrada 625. Es fa expressa menció que la documentació que integra l'alternativa tècnica és: memòria justificativa de l'actuació que es pretén escometre, una còpia de la sol·licitud a la COPUT de cèdula d'urbanització, avantprojecte d'urbanització i pla parcial, que se sotmet al tràmit procedimental d'informació pública.
  
Segon
  
Remeteu avís previ a la publicació de l'anunci d'informació pública, amb el mateix contingut de l'edicte, als que consten en el cadastre com a titulars de drets afectats per l'actuació proposada.
  
Tercer
  
El tràmit d'informació pública serà de 20 dies hàbils que es computaran a partir de la publicació del corresponent anunci per mitjà d'edicte en un diari d'informació general editat a la Comunitat Valenciana i - posteriorment o simultàniament - en el Diari Oficial de la Generalitat Valenciana. Es podran presentar alternatives tècniques i al·legacions durant el dit període. Les proposicions juridicoeconòmiques es presentaran durant els cinc dies següents al venciment del termini anterior. Aquests terminis quedaran prorrogats, per 20 dies addicionals, si durant els 10 primers d'informació pública alguna persona es comprometera a presentar una alternativa tècnica substancialment distinta a la inicial i prestara caució d'això. La pròrroga es farà constar en l'expedient, s'anunciarà al tauler d'anuncis de l'ajuntament i es comunicarà als qui, per desconéixer-la, presenten pliques prematurament.
  
Quart
  
Les alternatives tècniques es presentaran a la vista, amb la documentació expressada en els apartats a) i b) de l'article 32 de la Llei Reguladora de l'Activitat Urbanística, acompanyada, si és procedent, de projectes complementaris. Les proposicions juridicoeconòmiques s'han de presentar en plica tancada amb la documentació dels seus apartats c) i d), del mateix article.
  
Cinqué
  
L'acte d'obertura de pliques se celebrarà en la següent data hàbil a la conclusió del termini per a presentar-les, en les oficines de la secretaria d'este ajuntament síties al carrer Major número 14.
  
Sisé
  
Totes les actuacions podran ser objecte de consulta i al·legació pels interessats durant els 10 dies següents al d'obertura de pliques. Els competidors, durant aquest període , podran associar-se unint les seues proposicions ...»
  
Contra la present resolució no es pot interposar cap recurs administratiu ni jurisdiccional, per constituir un acte de tràmit que no decideix directament ni indirectament el fons de l'assumpte, no determina la impossibilitat de continuar el procediment i no produeix indefensió o perjuí irreparable a drets i interessos legítims.
  
Cosa que faig pública a fi de donar compliment al requisit establit en l'article 46.3 de la Llei Reguladora de l'Activitat Urbanística.